Referat fra generalforsamlingen den 1. juni 2019

i Handbjerg Kystbeskyttelseslag.

I generalforsamlingen deltog 16 stemmeberettigede medlemmer. 17 deltog i mødet.

Formand Lause Bang bød velkommen til mødet.

1. **Valg af dirigent.**

Ib Skals blev af bestyrelsen foreslået til dirigent og modtog valget. Ifølge vedtægterne var generalforsamlingen indkaldt rettidigt og blev godkendt.

Ordet blev givet til Lause.

1. **Forelæggelse af årsberetning.**

Direkte afskrift af formandens beretning:

Hvis vi starter med det positive, så er der ikke sket den store skade med vores skråningsbeskyttelse siden den seneste generalforsamling i 2018,**så jeg kunne godt stoppe her,** men alligevel er der sket noget.

**Jeg vil starte med en opfølgning på vores beretning fra 2018.**

**Kystdirektoratet**

Som jeg skrev i min beretning til generalforsamlingen i 2018 havde vi den 29. august 2017 svaret Kystdirektoratet omkring deres brev af 15. august 2017 vedr. vores vedligeholdelse i 2014 og 2015 men der var intet svar på den seneste generalforsamling.

**Den 20. juni 2018** modtog vi en mail fra Kystdirektoratet

” Kære Christen Dam Larsen, cc Lause Bang

Vi har tidligere talt om lovligheden af de påfyldte sten på kystbeskyttelsesanlægget i Handbjerg.

I den forbindelse kan jeg oplyse, at der er sket en lovændring af kystbeskyttelsesloven, (LBK nr. 78 af 19. januar 2017, jf. lov nr. 46 af 23. januar 2018) som betyder, at Kystdirektoratet ikke længere skal se på den tekniske optimering af anlægget, når dette ikke udvides i dets udstrækning. Det betyder i jeres tilfælde, at anlægget sandsynligvis kan opnå en retlig lovliggørelse med de påfyldte sten, såfremt der ikke er ændret på længden i forhold til det ansøgte.

For at Kystdirektoratet kan lovliggøre påfyldningen , er det nødvendigt, at vi modtager en ansøgning på projektet. Til at udfærdige en sådan ansøgning, vil I sandsynligvis kunne bruge den tidligere udfærdiget rapport fra Rambøll, hvori påfyldningen er beskrevet. Kystdirektoratet anbefaler samtidig, at man fjerner sten de steder, hvor dugen er itu og lægger både dug og sten tilbage igen. Dette vil gøre anlægget mere robust overfor højvande og bølger.

Samtidig anbefales det, at man vurderer muligheden for at benytte det sand, som samler sig ved å udløbets munding til at sandfodre foran beskyttelsesanlægget. Det kræver dog, at I indsender en ansøgning om nyttiggørelse af sandet til Kystdirektoratet. Flere informationer kan I finde her:

http://soeterritoriet.kyst.dk/ansoeg-om-bypass-efter-oprensning.html

På baggrund af ovenstående finder Kystdirektoratet ikke anledning til at afholde et møde om anlægget, men imødeser i stedet en ansøgning om påfyldning af sten på anlægget, således at en afgørelse på dette kan udarbejdes. Det skal nævnes, at loven kræver at ansøgningen sendes i offentlig høring i 4 uger. Kystdirektoratet anbefaler, at laget ser på Kystdirektoratets hjemmeside, hvor der ligeledes er link til ansøgningsskemaet.”

**Den 1. juli 2018** sender vi en ansøgning til Kystdirektoratet

” Vedr.: Ansøgning om lovliggørelse af vedligeholdelse.

Vi skal – i henhold til Kystbeskyttelsesloven - ansøge om lovliggørelse af den vedligeholdelse som Handbjerg Kystbeskyttelseslag har fået udført i årene 2014 og 2015.

Baggrunden for ansøgningen er:

- På et bestyrelsesmøde den 14. september 2015 blev det besluttet at vi skulle have repareret/genetableret

skråningsbeskyttelsen hvor det var nødvendigt,

- Vi havde den 1. oktober 2105 et møde med 2 entreprenører (Måbjerg maskinstation og entreprenørfirmaet Ivan

Jacobsen,

- de 2 entreprenører var enige om hvilken stenstørrelse der skulle bruges,

- den stenstørrelse der er brugt er den samme stenstørrelse som vores eksterne hjælper vil anbefale der skal bruges i dag,

- vi har ikke ændret på længden/bredden af den eksisterende skråningsbeskyttelse. I den nedenstående rapport fremgår

det også at ”sprængsten i størrelsen 50-80 cm er udlagt i ét lag direkte på den **eksisterende beskadigede**

**skråningsbeskyttelse”,**

- i forbindelse med et møde den 27. januar 2017 på Struer Rådhus (med repræsentanter for Holstebro og Struer

kommuner, Kystdirektoratet og Handbjerg Kystbeskyttelseslag) blev der fremlagt en rapport fra Rambøll. **Af denne rapport fremgår det at ”den udførte forstærkning/vedligehold vurderes derfor at være robust.”**

Såfremt der ved ansøgningens behandling skulle være spørgsmål står vi selvfølgelig til rådighed.

Med venlig hilsen

Niels L. Bang”

Med baggrund i brevet fra Kystdirektoratet tog vi kontakt med Ivan B. Jakobsen - som vi også havde kontakt med i 2017 som omtalt i min beretning i 2018 – og han kom den 22. august 2018 med et overslag på kr. 421.836,00 incl. moms.

Den endelige regning kom til at lyde på **427.609,68 kr.**

Vi har tidligere brugt Ivan B. Jakobsen og i forbindelse med dette projekt har vi også fået billigere sten, da han også skulle skaffe sten til havnen.

Vi har nok begået en fejl ved kun at få et overslag fra Ivan B. Jakobsen, men vi fik et godt indtryk af ham i 2017 og han laver et godt arbejde (også ved Handbjerg Marina). **Jeg håber at vi kan få tilgivelse for dette.**

**Den** **25. august 2018** rykkede jeg Kystdirektoratet for svar på vores skrivelse af 1. juli 2018.

**Den 27. august 2018** skriver Kystdirektoratet

” **Information om overdragelse**

Den 1. september 2018 overtager kommunerne kompetencen i sager om kystbeskyttelse på land og søterritoriet, som følge af kystbeskyttelseslovens §3 stk. 2 og stk. 3 som affattet ved lov nr. 720 af 8. juni 2018 om ændring af lov om kystbeskyttelse og forskellige andre love.

Sager, der ikke er færdigbehandlet i Kystdirektoratet inden den 1. september 2018, vil blive overdraget til de respektive kommuner.

Derfor skal du rette alle henvendelser efter d. 1. september 2018 vedrørende din sag, til den kommune, som sagens adresser/matrikler tilhører. Eksempel: Hvis du har en sag vedrørende kystbeskyttelse af dit sommerhus, skal du kontakte den kommune, hvor dit sommerhus ligger.”

Efterfølgende har jeg flere gange været i dialog med Mads O. Tanderup fra Struer Kommune og han oplyser, at der p.t. ikke er truffet en afgørelse i sagen.

**Hængeparti fra den seneste generalforsamling omkring Mike´s forslag.**

Blev behandlet på bestyrelsesmødet den 16 marts2019 og er udsendt til alle lagets medlemmer den 28. marts 2019.

Vi ville ikke fremsætte **hans** forslag og der var derfor ingen grund til at indkalde til en ekstraordinær generalforsamling.

**Vedligeholdelse af skråningsbeskyttelsen.**

Bestyrelsen prøver hele tiden at overholde vores opgave i vedtægtens § 4 stk. 1, nemlig at vedligeholde lagets anlæg i god og forsvarlig stand.

**Vi har ikke fra nogen myndighed fået en afgørelse på, at vi ikke overholder vores vedligeholdelsespligt og at vi har fået udført noget ulovligt arbejde.**

Omkring den afledte konsekvens af skråningsbeskyttelsens påvirkning på naboejendommen (læsideerosion) sagde Per Sørensen (Kysttekniske chef) på et møde den 25. november 2015 – hvor Mike Rasmussen også deltog – ”overordnet set er der tale om en kyststrækning der er præget af kronisk erosion, med indslag af akut erosion ved storm hændelser. Der har i perioden 1954 – 2014 været en forholdsvis lille kysttilbagetrækning, der overvejende viser sig ved et stejlere kyst profil foran den eksisterende hårde kystbeskyttelse og forstranden er blevet mindre samt en mindre tilbagerykning af stranden foran Strandevejen 42.”

Læsideerosionen kan måske også skyldes den ulovlige skråningsbeskyttelse som Mike har fået lavet foran hans ejendom ?

Den 3. januar 2018 søgte vi Kystdirektoratet om agtindsigt i den ulovlige kystsikring ud for ejendommen Strandvejen 42, men ved mail af 5. januar 2018 fra Kystdirektoratet afgør de at ”Da der netop er tale om en sag inden for strafferetsplejen, vurderes din anmodning at falde ind under ovennævnte bestemmelser, og det ønskede kan derfor ikke udleveres.”

**Hvis det bliver afgjort- f.eks. ved en retssag - at Kystbeskyttelseslaget er ansvarlig for læsideerosionen må vi tage det derfra.**

**Dialog med Mike Rasmussen.**

Vi har igen i år været i dialog med Mike.

Den **11. september 2018** skrev han til mig

”Jeg har bemærket at I har igangsat nogle arbejder på anlægget.

Hvad er prisen og omfanget på det bestilte arbejde?

Hvad var prisen hos de andre entreprenører som afgav tilbud på opgaven?

Har lagets bestyrelse bestilt yderligere arbejder udført?

Har laget planer om at udføre yderligere arbejder inden næste ordinære generalforsamling ”

Jeg ser frem til at høre fra dig.

**Samme dag** skriver jeg til ham at ”Hvilke ting som bestyrelsen har lavet/fået/får udført i beretningsperioden, vil blive omtalt på den kommende generalforsamling den 1. juni 2019 ligesom regnskabet også vil blive uddelt i samme forbindelse.”

Mike rykker for svar ved mail af 12. september, 24. september, 26. oktober og 22. december 2018.

Vi svarede ham ikke på disse mails da han havde fået vores svar af 11. september 2018.

**Den 4. oktober 2018** får jeg en mail fra Struer Kommune

”Vi har fået en henvendelse fra en af jeres medlemmer som er bekymret for lagets økonomi.

Vedkommende fremfører at der i budgettet er afsat 20.000 til vedligehold og at dette skulle være væsentligt overskredet.

Struer Kommune skal godkende regnskabet, og ikke budgettet. Men jeg vil lige sikre mig at I har de midler i laget som der er brug for ifm. vedligeholdelsen og at der ikke er behov for optagelse af lån med garanti af Struer Kommune?”

Jeg svarer Struer Kommune samme dag og skriver at der er aftalt betaling af den omtalte regning.

Man kan vel sige at det er svært at lave et budget for 2019, når vi ikke har fået et svar fra Kystdirektoratet

**Den 19. august 2018** skriver Mike bl.a. at ”Samtidig skal jeg bemærke at Chr. Dam Larsen lovede at fremsende et skriftligt svar på et af mine spørgsmål til generalforsamlingen, dette svar har jeg fortsat ikke modtaget.

**Den 20. august 2018** skriver jeg til Mike ”Jeg ved ikke hvad Chr. Dam Larsen har lovet dig, men det går jeg ud fra at han klarer.”

**Den 11. september 2018** skriver Mike at han fortsat ikke har fået et svar.

**Samme dag** skriver jeg til ham at ”som jeg husker det – og det er Chr. Dam Larsen enig i – var det noget omkring havnen. Dette har jeg ingen indflydelse på.”

**Den 12. september 2018** skriver Mike at det han spurgte Chr. Dam Larsen om, var om han var klar over at Kystbeskyttelseslaget godt kan være erstatningsansvarlig for de skader som følger af anlægget.

Han rykker igen ved skrivelser af **26. oktober 2018 og 22. december 2018**.

**Den 23. december 2018** skriver jeg til Mike, at ”iflg. Chresten Dam Larsen er de spørgsmål som du stillede ham på den seneste generalforsamling, de samme som du – fra Handbjerg Marina – har fået svar på ved mail af 28. april 2018.

På vegne af Handbjerg Kystbeskyttelseslag betragter jeg hermed afsluttet på vore vegne.”

Den 6. maj 2019 sendte Chresten Dam Larsen et svar til Mike svarende til det tidligere.

Den **12. april 2019** skrev Mike at ”jeg mangler fortsat svar på hvad laget vil gøre for at rette for sig i relation til at lagets anlæg laver læsideerosion på min ejendom.”

Samme dag svar jeg ham at ”dette spørgsmål vil blive besvaret i min beretning på generalforsamlingen den 1. juni 2019”.

Han rykkere efterfølgende 2 gange, men mit svar var det samme.

**Hængeparti.**

Jeg kan citere min beretning fra generalforsamlingen i 2018 ” Østdelen er derimod på indeværende tidspunkt for lav og kan ikke tage bølgeopskyllet ved de større storme, ligesom sikringen mod bækken kræver en forstærkning. Disse punkter har vi påregnet vedligeholdt og der er truffet de nødvende beslutninger.

Denne opgave bliver der startet på når/hvis der er kommet en positivafgørelse fra Struer Kommune på vores ansøgning.

Vi har erfaret at der politisk arbejdes på en fælles løsning for kystbeskyttelse omkring bækudløbet (skelbækken) og Mike´s ejendom.

Vi afventer en mødeindkaldelse.

Afslutningsvis vil jeg takke de øvrige bestyrelsesmedlemmer for et godt samarbejde samt overlade beretningen til generalforsamlingens behandling og forhåbentlig godkendelse.

Efter beretningen blev der stillet spørgsmål til denne.

SP: Hvorfor er der kun afsat 20.000 kr i budgettet når der er brugt ca. 300.000 kr?

* Fordi vi fik lov til at lave en længe ventet reparation.

Debat: Hvis det sandsynligt kan lovliggøres, så har det været ulovligt.

* En del debat om fortolkning af lovliggørelse og ulovligt. Forskellige udlægninger fra hele forsamlingen.

SP: I siger at længde og bredde på beskyttelsen ikke er ændret?

* Det er lagt oven på den eksisterende beskyttelse, som nævnt i beretningen.

SP: Var der behov for at oprette et nyt lån?

* Vi har ikke optaget nyt lån, men har en kommune garanteret kassekredit.

SP: Manglende svar fra Chr. Dam Larsen? – Har formanden rykket for svar?

* Har fået svar, at der er svaret.

SP: I siger at der er truffet de nødvendige beslutninger til reparationen?

* Disse er blevet besluttet for flere år siden, da reparationen har været udsat.

Uden yderligere bemærkninger blev beretningen godkendt med 15 stemmer for og 1 imod.

1. **Forelæggelse af årsregnskab med revisionsberetning.**

Jytte Jespersen fremlagde regnskabet

Uden kommentarer blev regnskabet godkendt med 15 stemmer for og 1 imod.

1. **Forslag.**

**4.a** – Forslag fra bestyrelsen om oprettelse af hjemmeside.

Kræver ændring af vedtægten §3, stk. 3:

Det påhviler hvert enkelt medlem at sikre, at den pågældendes postadresse er ajourfør overfor lagets bestyrelse. Ændres til: **Det påhviler hvert enkelt medlem selv at søge information omkring møder mv. på lagets hjemmeside.**

Samt § 9: Generalforsamlinger indvarsles med 14 dages varsel via post eller mail. Ændres til: **Generalforsamlinger indvarsles med 14 dages varsel via lagets hjemmeside –**

[**www.handbjergkystbeskyttelseslag.dk**](http://www.handbjergkystbeskyttelseslag.dk)

Det vil koste omkring 300,- kr. årligt at have en hjemmeside, men vil give en besparelse på udsendelse af referater mv.

SP: Er det stadig muligt af få e-mail når der kommer ny information på hjemmesiden.

- Det vil blive lavet sådan at man kan tilmelde sig en e-mail liste via hjemmesiden.

**4.b** – Forslag fra Mike Rasmussen.

Mike Rasmussen er imod behandlingen af de indkomne forslag (rækkefølge) – Resten stemte for.

1.

Jeg skal hermed fremsætte mistillidsvotum til den samlede bestyrelse af Handbjerg Kystbeskyttelseslag.

Begrundelse:

Bestyrelsen har gentagene gange fået udført ulovlige udvidelser af lagets anlæg.

Bestyrelsen har som følge af de gentagene ulovligheder påført medlemmerne en stor økonomisk risiko.

Bestyrelsen sørger ikke for, at anlægget lever op til de tilladelser, der er givet til anlægget (F.eks. udførelse, dimensionering, anlæggets størrelse, formål om forstrand m.v.)

Bestyrelsen sørger ikke for at sikre, at anlægget ikke påfører skade på andres ejendom.

Bestyrelsen overskrider gentagene gange de på generalforsamlingen godkendte budgetter.

Bestyrelsen indhenter ikke tilbud fra flere leverandører i forbindelse med udførelse af større anlægsarbejder, hvilket er at tilsidesætte medlemmernes økonomiske interesser.

Bestyrelsen behandler ikke alle punkter, de bliver bedt om at behandle, dette sker på trods af, at de selv har lovet at gøre det. Bestyrelsen undlader at sætte punkter på dagsordenen på trods af utallige opfordringer og rettidig indgivelse af punkt til generalforsamlingen.

Herudover vil jeg gerne uddybe begrundelsen på generalforsamlingen.

Uddybning: - Bestyrelsen overholder ikke loven og spiller russisk roulette med medlemmernes penge!

* **SV: - Kun én gang er der lavet sikring uden tilladelse, som er blevet eftergodkendt.**

**Det er endnu ikke afgjort om vi laver skader på andres ejendomme**

**Normalt får vi altid flere tilbud på arbejder udført på sikringen. (Læs beretningen)**

**Har beklaget at punktet var blevet overset.**

Skriftlig afstemning ønskes, så der stemmes med anparter.

For: 12

Imod: 2318

Blanke: 12

2.

Subsidiært skal jeg fremsætte mistillidsvotum til formanden for bestyrelsen Lause Bang.

Begrundelse:

Formandens ledelse af bestyrelsen er stærkt mangelfuld, idet der er udført ulovlige anlæg, vilkårene i tilladelserne overholdes ikke. Ukendskab til lovgivningen og indhold i de tilladelser laget skal administrere er ikke en undskyldning for at lade bestyrelsen foretage ulovligheder.

Lause Bang formår ikke at få bestyrelsens menige medlemmer til at overholde indgåede aftaler.

Lause Bang formår ikke at sikre, at referater udsendes rettidigt i forhold til vedtægterne.

Det er formandens ansvar at sikre at bestyrelsen ikke foretager sig ulovligheder, som det enkelte bestyrelsesmedlem kan gøres økonomisk ansvarligt for.

Herudover vil jeg gerne uddybe begrundelsen på generalforsamlingen.

* **SV: - Formanden fastholder at der ikke er foregået ulovligheder.**
* **At referater er udsendt til tiden, undtaget 1, der blev forsinket pga. sygdom.**

Afstemning lægges sammen med forslag 3.

3.

Mere subsidiært skal jeg fremsætte mistillidsvotum til bestyrelsesmedlem Chr. Dam Larsen.

Begrundelse:

Chr. Dam Larsen ønskede på generalforsamlingen i 2018 ikke at svare på, om han havde sat sig ind i betingelserne for de tilladelser, der fra Kystdirektoratets side er givet til Handbjerg Kystbeskyttelseslag, men lovede i stedet at fremsende et skriftligt svar efter generalforsamlingen.

På trods af gentagne rykkere, har Chr. Dam Larsen i skrivende stund, 31.03.2019, endnu ikke sendt det skriftlige svar han lovene på generalforsamlingen i 2018.

Det skal tilføjes, at formanden for bestyrelsen også er rykket for det manglende svar, men formanden har åbenlyst heller ikke formået at få Chr. Dam Larsen at fremsende det lovede svar.

* **Uddybning: Hvis skrivelsen fra Chr. Dam Larsen er rigtig er formanden så enig?**
* **SV: - Formanden bakker op om sin bestyrelse.**

**Ud fra ordlyden i skrivelsen er vi ikke enige i det skrevne.**

Skriftlig afstemning ønskes, så der stemmes med anparter. Forslag 2 og 3 samlet.

For: 12

Imod: 2468

Blanke: 12

1.

Ændringsforslag til vedtægternes § 7 2. afsnit, hvor der står:

”Stemmeretten udøves ved personlig tilstedeværelse på generalforsamlingen, dog har interessenterne ret til at afgive stemme ved et med skriftlig fuldmagt dertil bemyndiget medlem af kystbeskyttelseslaget, men ingen kan møde med mere end 3 fuldmagter.”

Forslag til ændring:

”Stemmeretten udøves ved personlig tilstedeværelse på generalforsamlingen, dog har interessenterne ret til at afgive stemme ved en med skriftlig fuldmagt dertil bemyndiget myndig person, men ingen kan møde med mere end 3 fuldmagter.”

Denne ændring vil sikre at interessenterne har mulighed for at sikre deres interesser repræsenteret på en generalforsamling selv om den tinglyste ejer af en ejendom, er forhindret i at give møde.

F.eks. er det uheldigt at en syg ejer end ikke kan sende sin mand / kone til generalforsamlingen hvis denne f.eks. ikke fremgår af skødet på ejendommen, eller at medlemmer af laget, ikke har reel mulighed for indflydelse, såfremt de er forhindret i at give møde på dagen for generalforsamlingen.

* **SV: - Dette forslag har været behandlet på generalforsamlingen i 2017 og 2018, hvor vedtægten blev fastholdt.**

Afstemning ved håndsoprækning:

For: 7

Imod: 5

2.

Jeg skal hermed foreslå at laget får etableret en hjemmeside, hvorfra kommunikationen til interessenterne kan håndteres billigt og hurtigt.

Kommunikationen mellem laget, bestyrelsen og lagets medlemmer har historisk været meget mangelfuld og langsommelig. Ændringen med at bestyrelsen udsender referater af bestyrelsens møder senest 14 dage efter møders afholdelse, burde hjælpe, men referaterne udsendes for sent i forhold til vedtægterne og der holdes typisk 1 bestyrelsesmøde mellem de årlige generalforsamlinger, hvorfor medlemmerne ingen løbende indsigt har i hvad der måtte foregå i laget og bestyrelsens arbejde.

* **Forslaget trukket.**

3.

Jeg skal hermed fremsætte forslag om ændring af vedtægterne, således at disse giver mulighed for udelukkende at indkalde til generalforsamling via elektronisk post, samt ved annoncering på lagets evt. hjemmeside. Medlemmerne opfordres hermed til at oplyse laget om deres e-mailadresse. Dette giver mulighed for at minimere lagets omkostninger.

* **Forslaget trukket.**

4.

Såfremt forslag nr. 3 ikke vedtages, skal jeg hermed fremsætte forslag om ændring af vedtægterne, således at indkaldelse til generalforsamlingen efter 2019, udelukkende sker pr. brev, til de medlemmer som aktivt har tilmeldt sig til postfremsendelse af indkaldelse til generalforsamling, derudover, udsendes indkaldelsen til alle som har meddelt deres e-mailadresser til laget.

Dette for at minimere lagets omkostninger.

Skulle et medlem ikke få sig meldt til post-indkaldelse, vil dette ikke ændre nævneværdigt på medlemmernes reelle indflydelse i forhold til at vedtægterne forhindrer medlemmer i at stemme via fuldmagt og at den generelle fremmødeprocent ligger på ca. 10 – 15% af de stemmeberettigede medlemmer, der vil derfor ikke umiddelbart ske en urimelig behandling af medlemmer med dette forslag, i forhold til de generelle forhindringer vedtægterne skaber i forhold til demokratiske valg af bestyrelse samt godkendelse af budgetter, regnskaber m.v.

* **Forslaget trukket.**

5.

Referat udsendes senest 14 dage efter hvert bestyrelsesmøde til de medlemmer som har oplyst e-mailadresse.

Forslag til ændring:

Referat udsendes senest 6 dage efter hvert bestyrelsesmøde til de medlemmer som har oplyst e-mailadresse.

Såfremt ovenstående ikke kan vedtages, fremsættes alternativt forslag:

Referat udsendes senest 8 dage efter hvert bestyrelsesmøde til de medlemmer som har oplyst e-mailadresse.

* **Bestyrelsen henviser til forslaget om en hjemmeside.**

Afstemning ved håndsoprækning.

For: 1

Imod: 11

6.

Vedtægternes formulering omkring hvem der må opstille folk til bestyrelsen bør præciseres, således at det fremgår at ethvert medlem af foreningen kan opstille medlemmer til bestyrelsen.

Den nuværende formulering er uklar omkring hvem der er berettiget til at opstille kandidater til bestyrelsen.

* **I vedtægten står der at bestyrelsen SKAL stille forslag om valg af medlemmer.**

**Alle andre medlemmer kan også gøre det. Alle medlemmer er valgbare.**

**Blev behandlet på GF 2017 og forkastet med alle stemmer.**

Afstemning ved håndsoprækning:

For: 3

Imod: 9

7.

Jeg skal hermed fremsætte forslag om, at lave tilføjelser til vedtægterne, forretningsorden eller på anden måde, sikres at der laves konkrete procedurer for bestyrelsens behandling af diverse situationer.

7A

Ved optagelse af lån, indhenter bestyrelsen tilbud fra minimum 2 mindre banker/sparekasser samt 1 af de 6 største banker, også gerne en alternativ finansieringsform.

Har kreditfaciliteter en løbetid over 4 år, indhentes nye tilbud mindst hvert 2. år efter optagelsen af lån.

Det er et tillidshverv at administrere de mange medlemmers penge og det ser historisk ud som om der kunne være opnået billigere finansiering. Under alle omstændigheder er det vigtigt for medlemmerne at det sikres at bestyrelsen agerer professionelt og varetager de enkelte medlemmers interesser fremadrettet.

* **Store omkostninger ved at skrifte bank. Renten bliver løbende korrigeret.**

Afstemning ønskes skriftlig. Der stemmes med anparter.

For: 12

Imod: 2468

Blanke: 24

7B

Ved ethvert anlægsarbejde, renovering, udbygning, ændring eller andet af lagets kystbeskyttelsesanlæg, indhentes forinden arbejdets bestilling, tilladelse fra kystdirektoratet samt evt. Struer Kommune.

Bestyrelsen har gentagende gange fået udført ulovlige projekter. Det er historisk lykkedes at få bevilget tilladelser efterfølgende, men det er som at spille russisk roulette med lagets medlemmers penge, da en ulovlig udført sikring kan være meget dyr at fjerne når der ikke gives tilladelse efterfølgende.

Den slags administration er uansvarlig og bør være ansvarspådragende for bestyrelsens medlemmer i tilfælde af at sådanne ulovlige beslutninger koster laget penge.

* **Kun én gang har vi fået godkendelse efterfølgende på kystsikring. Alle øvrige anlægsopgaver var godkendt før påbegyndelse.**

Afstemning ønskes skriftlig. Der stemmes med anparter.

For: 12

Imod: 2480

Blanke: 12

8.

Jeg skal hermed fremsætte forslag om, at der til vedtægterne tilføjes en beløbsgrænse for beslutninger der kan tages af bestyrelsen, således at investeringer som overstiger dette beløb, kræver godkendelse på en ordinær eller ekstraordinær generalforsamling.

Forslagets konkrete ordlyd kan fastlægges af generalforsamlingen, beløbsgrænsen ligeså, jeg vil foreslå beløbsgrænsen som værende 100.000 DKK og formuleringen kan være. Ved dispositioner hvor den økonomiske værdi overstiger xxxx, kræver godkendelse på en generalforsamling.

* **Kassekreditten kan ikke forhøjes uden en generalforsamlings beslutning.**

Afstemning ønskes skriftlig. Der stemmes med anparter.

For: 398

Imod: 2106

**Forslag 9 – 10 er modtaget fra Mike ved mail af 31. marts 2019. Der er en ny formulering af forslag 9.**

9.

Jeg skal hermed fremsætte forslag om at laget udvider lagets anlæg, således at lagets kystsikring dækker én eller to matrikler længere mod øst.

Efter vedtagelse kan den / de berørte ejere anmodes om stillingtagen til om de ønsker sikring med norsk granit i mængde og udformning som i det eksisterende anlæg.

Der ændres formulering omkring lagets dækningsområde, således som det er sket flere gange tidligere.

Det skønnes at omkostningen vil andrage kr. 30.000,-pr. parcel anlægget udvides mod øst.

* **Blev behandlet på GF i 2015 og kunne den gang ikke behandles på nuværende grundlag, hvilket må være det samme i dag, da der kun foreligger et skøn og ingen beregninger.**
* **Efter sidste års generalforsamling har en advokat- på Struer Kommunes vegne – afgjort at vores forpligtigelse slutter ved skelbækken.**

Afstemning ved håndsoprækning.

For: 1

Imod: 9

Ligeledes har jeg endnu et forslag til ændring af vedtægterne:

10.

Bestyrelsen holder pr. mail medlemmerne løbende opdateret om planlagt arbejder på anlægget, omfang, tidsplan samt priser fra de entreprenører der har givet tilbud på arbejderne.

Med løbende menes min. hver 3. måned dog hver gang der sker bestilling af arbejde eller andre hændelser som påvirker lagets økonomi over en bagatelgrænse på f.eks. 10.000,-

Det har vist sig at udsendelse af referater fra bestyrelsesmøderne, ikke giver nævnerværdig indsigt i hvad der sker i kystbeskyttelseslaget da mange beslutninger åbenbart ikke tages på bestyrelsesmøderne, ligesom informationsniveauet generelt er meget lavt. Bestyrelsen ønsker ej heller at besvare spørgsmål til konkrete projekter, hvorfor det er nødvendigt at have dette styret af vedtægterne således at medlemmerne er orienteret om lagets virke og økonomi.

Samtidig har jeg supplerende spørgsmål til bestyrelsen til besvarelse på generalforsamlingen:

Bestyrelsen bedes fremlægge de tilbud der er indhentet på det arbejde der er udført på anlægget i det forløbne regnskabsår.

Såfremt der er indhentet mindre end 3 tilbud, bedes bestyrelsen forklare hvordan den mener at have sikret at der er opnået den billigste pris på opgaven samt dokumentere påstanden.

Mener bestyrelsen at være fritaget for at overholde dansk lovgivning?

De tilladelser der er givet til lagets kystbeskyttelsesanlæg indeholder betingelser om at anlæggene ikke må påføre skade på andres ejendom.

Kystdirektoratet mener at anlægget er skyld i læsideerosion på østsiden af anlægget og dermed skader på andres ejendom. Bestyrelsen har været bekendt med dette forhold i flere år, hvad vil bestyrelsen gøre for at rette for sig?

Hvad vil bestyrelsen konkret gøre for at sikre at laget ikke fremadrettet påfører skade på andres ejendom?

Hvad vil bestyrelsen gøre for at rette op på de skader anlægget allerede har påført andres ejendom?

Hvad vil bestyrelsen gøre for at sikre lagets medlemmer mod erstatningskrav fra skadelidte ejendomsbesiddere?

* **Bestyrelsen arbejder ud fra deres opgave jf. vedtægtens §4 stk. 1.**
* **Det øvrige er forsøgt besvaret i formandens beretning.**

Afstemning ved håndsoprækning.

For: 1

Imod: 11

1. **Forelæggelse af budget for 2020.**

Jytte fremlagde budgettet.

Bestyrelsen foreslår 20 kr. pr. anpart+ moms, indtil en formue på ca. 250.000,- er opnået.

* Forslag fra Mike Rasmussen: Nedsættelse af kontingent.
* **Forslaget bortfalder da det tidligere er besluttet at der skal oparbejdes en formue på ca. 250.000 kr. for at have penge til pludselige opståede skader.**

Budgettet blev godkendt med 10 stemmer for og 1 imod.

1. **Valg af medlem til bestyrelsen og stedfortræder for samme.**

På valg for 5 år er: Formand Lause Bang og Supp. Ib Skals, (Begge modtager genvalg)

* **Ikke yderligere forslag. Begge blev genvalgt.**

1. **Næste års generalforsamling.**

Næste års generalforsamling blev fastsat til den 6. juni 2020.

1. **Eventuelt.**

Ingen debat.

Formand Lause Bang takkede for fremmødet og nævnte at vi afventer et møde med Holstebro/Struer Kommuner.

Referent:

Referat udarbejdet af Sannie W. Skals

Godkendt af dirigenten. Godkendt af formanden

Ib Skals Lause Bang